राजनेताओं का स्वार्थ बना देश के लिए अभिशाप ? – www.jarasochiye.com
अगस्त 4, 2018 अगस्त 8, 2018 पर पोस्ट किया गया सत्य शील अग्रवाल द्वारा
हमारे देश को विदेशी गुलामी से मुक्ति मिले लगभग सत्तर वर्ष हो चुके हैं.आजादी पाने के पश्चात् देश में जनता के शासन अर्थात लोकतान्त्रिक व्यवस्था की स्थापना हुई, अर्थात जनता द्वारा चुने गए जन प्रतिनिधियों द्वारा देश की सत्ता का सञ्चालन किया जाने लगा. अब सत्ताधारी नेता देशी थे न की विदेशी. परन्तु देश की जनता आज भी अपनी बुनियादी आवश्यक्ताओं के लिए जूझ रही है. सर्वत्र गरीबी का व्याप्त है,युवाओं के पास रोजगार नहीं है, भारी संख्या में लोगों को दोनों समय का भोजन उपलब्ध नहीं है,आज भी बहुत बड़ी आबादी के पास अपने घर नहीं है,न्याय व्यवस्था और कानून व्यवस्था चरमरायी हुई है,अपराधियों का बर्चस्व बना हुआ है,समय पर जनता को न्याय उपलब्ध नहीं होता.सरकारी विभागों में व्याप्त भ्रष्टाचार से जनता त्रस्त है.
जब देश आजाद हुआ तो देश की जनता को आशा थी की अब उसकी सभी समस्याओं का समाधान होगा और सर्वत्र सुरक्षा और सम्पन्नता का विकास होगा. देश को विक्सित देशों के साथ खड़ा होने का सौभाग्य मिलेगा.स्वदेशी (देसी नेताओं के संरक्षण में) सरकार जनता के हितों के लिए कार्य करेगी.जनता को सभी प्रकार के शोषण से मुक्ति मिलेगी, बिना किसी भेदभाव के सभी को उन्नति करने के समान अवसर मिलेंगे.अपने देश का धन देश के ही विकास कार्यों में लगेगा और आम आदमी के लिए यह सब उम्मीद करना स्वाभाविक भी था.जब देश में सभी उच्च पदों पर अपने देश के नागरिक पदासीन होंगे तो स्वाभाविक रूप से उनका व्यव्हार अपने देश वासियों के प्रति संवेदनात्मक होगा और आम आदमी की परेशानियों को सुन समझ कर समाधान निकाला जायेगा.परन्तु आजादी के पश्चात् पदासीन भ्रष्ट नेताओं के लालच के कारण जनता की यह आशा और उत्साह मिथ्या साबित हो गया.
देश की चुनी हुई सरकार में अब अंग्रेजों के स्थान को देशी राजनेताओं ने संभाल लिया था, ये नेता बात तो जनहित की करते रहे परन्तु वास्तविकता में वे सिर्फ अपने और अपने परिवार के कल्याण के बारे में सोचते रहे. सत्ता में आकर सिर्फ धन बटोरने के लिए अपने कार्यों को अंजाम देते रहे.धन संग्रह करने के लिए विभिन्न उपाय सोचे गए, अनेक अतार्किक कानून पास कराये गए,नौकर शाही में भ्रष्टाचार को बढ़ावा दिया गया ताकि रिश्वत के माध्यम से उनकी झोली भर्ती रहे और विदेशी बैंकों में उनका बैंक बेलेंस बढ़ता रहे.देसी नेता समाज या राष्ट्र सेवा की भावना लेकर राजनीति में नहीं आये बल्कि उन्होंने राजनीति को व्यापार की भांति कमाई के साधन के रूप में अपनाया और सत्तारूढ़ रहते अपनी ताकत का दुरूपयोग किया.कोई भी विकास कार्य करने से पूर्व अपने हित के लिए भांति भांति के प्रयोजन किया गए. नेताओं की इसी महत्वाकांक्षा के चलते भ्रष्टाचार का बोलबाला हो गया.जनता के लिए जो भी कार्य किया गए उसमे गुणवत्ता का कोई महत्त्व नहीं रह गया.जो कार्य किये गए उसके लिए सरकार से कई गुना धनराशि वसूली गयी. प्रत्येक सरकारी विभाग रिश्वत खोरी का पर्याय बन गया. जनता की शिकायतों को सुनने और समझने वाला कोई नहीं रहा क्योंकि प्रत्येक अधिकारी जाने अनजाने या मजबूरी वश भ्रष्टाचार में लिप्त रहने लगा.सिर्फ रिश्वत के बल पर ही कार्य करा पाना जनता की मजबूरी बन गयी.
यदि आजादी के बाद स्वतंत्रता सैनानियों की भांति देश और समाज को समर्पित सेवा भाव से आने वाले को ही राजनीति या सत्ता में प्रवेश मिलता तो निश्चित ही आज देश की दशा और दिशा अलग ही होती.और देश जापान की भांति अल्प समय में विकसित देशों की श्रेणी में खड़ा होता देश में न्याय व्यवस्था की समस्या नहीं गहराती.भा.ज.पा.समेत सभी राजनैतिक दल भ्रष्टाचार के पर्याय बन गए जनता को सुविधाएँ कम परेशानियों का सामना अधिक करना पड़ा. आजादी का सर्वाधिक लाभ देश के नेताओं को प्राप्त हुआ या फिर नौकर शाही ने भ्रष्टाचार के माध्यम से लाभ उठाया. देश के प्रत्येक नागरिक को रिश्वत देकर कानून तोड़ने की आजादी दे दी गयी. जिससे देश की व्यवस्था को और सरकार के खजाने को जम कर चूना लगता रहा. देश की अर्थ व्यवस्था और कानून व्यवस्था रसातल में चली गयी. इस प्रकार से देश का विकास कम नेताओं और सरकारी कर्मचारियों का विकास अधिक होता चला गया. सरकार ने सिर्फ अपने सरकारी कर्मियों के कल्याण के लिए विभिन्न उपाय किये, आम जनता का पूर्व की भांति(गुलामी के समय)शोषण होता रहा.
2011 में अन्ना हजारे ने दिल्ली में भ्रष्टाचार रोकने के लिए लोकपाल विधेयक की मांग को लेकर उपवास किया जो काफी लम्बे समय तक चला. अन्ना के इस अन्दोलन को व्यापक जन समर्थन प्राप्त हुआ परन्तु देश में सत्तारूढ़ कांग्रेस पार्टी समेत सभी दलों ने अन्ना आन्दोलन का प्रत्यक्ष रूप से समर्थन नहीं किया. यह आन्दोलन सत्तारूढ़ कांग्रेस पार्टी के लिए जनता का दिल जीतने का सुनहरी अवसर था अर्थात यदि वह अन्ना हजारे की मांग स्वीकार कर लोकपाल विधेयक को लाने की हिम्मत जुटा पाती तो 2014 का चुनाव जीतने का अवसर मिल जाता. परन्तु उन्हें सत्ता से भी अधिक भ्रष्टाचार की कमाई का लालच था,या उनकी समझ थी की यदि भ्रष्टाचार समाप्त कर दिया गया तो उनका राजनैतिक अस्तित्व भी समाप्त हो जायेगा क्योंकि उनके विचार में चुनाव जीतने के लिए भ्रष्टाचार के सहारा लेना आवश्यक है. अतः अन्ना जी को मिथ्या आश्वासन देकर बहकाते रहे और अन्ना जी को नेताओं के मकडजाल में फंस कर मजबूरन अपना आन्दोलन को स्थगित करना पड़ा. परन्तु उनकी मांगे सिर्फ आश्वासन बन कर रह गयीं. मुख्य विरोधी भा,ज,पा को भी जन लोकपाल विधेयक का समर्थन कर सत्ता तक पहुँचने का रास्ता नहीं समझ आया, क्योंकि उन्हें भी भ्रष्टाचार के बिना चुनाव जीतना भी असम्भव लगा,अन्य समस्त पार्टियों की भी यही धारणा रही. जब सत्ता तक पहुँचने के लिए भ्रष्टाचार आवश्यक हो तो कोई भी कैसे लोकपाल विधेयक लाना स्वीकार करता. अतः अन्ना आन्दोलन बिना किसी निष्कर्ष के समाप्त हो गया.
2014 के चुनाव के अवसर पर भा.ज.पा. के गुजरात के मुख्यमंत्री की लोकप्रियता और उनकी कार्यशैली, इमानदारी, कर्तव्य निष्ठां पूरे देश में परवान चढ़ चुकी थी. जिस प्रकार से उन्होंने अपने मुख्यमंत्री कार्यकाल में गुजरात के विकास को गतिमान किया वह अभूतपूर्व था. फिर क्या था भा.ज.पा.को आगामी चुनाव जीतने के लिए संजीवनी मिल गयी और उन्हें भावी प्रधान मंत्री के रूप में जनता के समक्ष उतार दिया. भ्रष्टाचार से त्रस्त जनता को भी एक सुनहरा अवसर मोदी जी के रूप में दिखाई दिया और उसकी आशाएं मोदी जी पर टिक गयीं और उन्हें अप्रत्याशित समर्थन देकर सत्तारूढ़ कर दिया जो देश और समाज के लिए जनता द्वारा लिया गया फैसला प्रासंगिक था और मोदी जी ने जनता की महत्वाकांक्षाओं को उचित दिशा प्रदान की और देश के आर्थिक विकास को नया आयाम दिया, सात दशकों सी बिगड़ी व्यवस्था को यथा संभव सुधारने का प्रयास किया. यदि अगले आम चुनाव(2019) में भी मोदी जी प्रधान मंत्री बन जाते हैं तो वास्तव में देश के विकास को अप्रत्याशित रूप से नयी ऊंचाईयां प्राप्त होंगी और दुनिया में अपना देश अपूर्व सम्मान प्राप्त होगा कानून व्यवस्था पटरी पर आ जाएगी.जनता को एक समृद्ध और निष्कंटक जीवन मिल सकेगा.
बन्दरों का एक समूह था, जो फलो के बगीचों मे फल तोड़ कर खाया करते थे। माली की मार और डन्डे भी खाते थे, रोज पिटते थे। उनका एक सरदार भी था जो सभी बंदरो से ज्यादा समझदार था। एक दिन बन्दरों के कर्मठ और जुझारू सरदार ने सब बन्दरों से विचार-विमर्श कर निश्चय किया कि रोज माली के डन्डे खाने से बेहतर है कि यदि हम अपना फलों का बगीचा लगा लें तो इतने फल मिलेंगे की हर एक के हिस्से मे 15-15 फल आ सकते है, हमे फल खाने मे कोई रोक टोक भी नहीं होगी और हमारे अच्छे दिन आ जाएंगे । सभी बन्दरों को यह प्रस्ताव बहुत पसन्द आया । जोर शोर से गड्ढे खोद कर फलो के बीज बो दिये गये ।
पूरी रात बन्दरों ने बेसब्री से इन्तज़ार किया और सुबह देखा तो फलो के पौधे भी नहीं आये थे ! जिसे देखकर बंदर भड़क गए और सरदार को गरियाने लगे और नारे लगाने लगे, “कहा है हमारे 15-15 फल”, “क्या यही अच्छे दिन है?”। सरदार ने इनकी मूर्खता पर अपना सिर पीट लिया और हाथ जोड़कर प्रार्थना करते हुए बोला, “भाईयो और बहनो, अभी तो हमने बीज बोया है, मुझे थोड़ा समय और दे दो, फल आने मे थोड़ा समय लगता है।” इस बार तो बंदर मान गए। दो चार दिन बन्दरों ने और इन्तज़ार किया, परन्तु पौधे नहीं आये, अब मूर्ख बन्दरों से नही रहा गया तो उन्होंने मिट्टी हटाई – देखा फलो के बीज जैसे के तैसे मिले ।
बन्दरों ने कहा – सरदार फेकु है, झूठ बोलते हैं । हमारे कभी अच्छे दिन नही आने वाले। हमारी किस्मत में तो माली के डन्डे ही लिखे हैं और बन्दरों ने सभी गड्ढे खोद कर फलो के बीज निकाल निकाल कर फेंक दिये । पुन: अपने भोजन के लिये माली की मार और डन्डे खाने लगे ।
देश धीरे धीरे बदल रहा है नई नई ऊंचाइयां छू रहा है, जो भी जोखिम भरे कदम बहुत पहले ले लेने चाहिए थे, वह अब लिये जा रहे हें आवश्यकता है तो सिर्फ और सिर्फ साथ की क्योंकि बहुत बड़े बड़े काम होने अभी बांकी हैं, धीरज रखिए । वन्देमातरम । जय हिंद ..